
	Nr.p.k.
	Jautājums
	Atbilde

	1.
	Ņemot vērā iepirkuma priekšmeta specifikāciju un tehnisko detalizāciju, lai sagatavotu un iesniegtu prasībām atbilstošu, kvalitatīvu piedāvājumu, lūdzam, rast iespēju pagarināt atklāta konkursa “Par tehnisko līdzekļu, kas paredzēti ceļu satiksmes noteikumu kontrolei, nomu” identifikācijas Nr. CAIP 2024/30 iesniegšanas termiņu.

	Komisija nolemj nepagarināt piedāvājumu iesniegšanas termiņu.

	2.
	Iepirkuma 8. pielikuma “LĪGUMS (2.daļa - Pārvietojamo izdarīto ceļu satiksmes noteikumu pārkāpumu identificēšanas rīku noma)” punktā 9.4.3. ir minēts, ka Personas datu apstrādes termiņi un principi tiks atrunāti līgumā: 
“9.4.3.  videostraumes saturā, kameru datos un fiksāciju datos esošos Personas datus Iznomātājs apstrādā Eiropas Savienībā, atbilstoši Līgumā noteiktajiem datu apstrādes termiņiem un principiem;” 
Līguma veidlapā punktā 9.4.11.10. ir atrunāts tikai auditācijas pierakstu glabāšanas periods. 
Lai nodrošinātu Iepirkuma 2. pielikuma “TEHNISKĀ SPECIFIKĀCIJA, 2.daļa, Iepirkumam, “Pārvietojamais izdarīto ceļu satiksmes noteikumu pārkāpumu identificēšanas rīku noma”” prasību izpildi, Iznomātāja infrastruktūrā var būt nepieciešamība uzglabāt un apstrādāt 8. pielikuma punktā 9.4.3 minētos datus, par kuriem 8. pielikumā nav atrunāti datu apstrādes termiņi un principi. 
Lūgums skaidrot un, nepieciešamības gadījumā, papildināt 8. pielikumu Līguma veidlapu ar datu uzglabāšanas nosacījumiem, tostarp termiņiem, šādiem datiem: 

	2.1.
	1.    video pirmavota ierakstiem, kas tiem izmantoti notikumu analīzes veikšanai un foto/video pierādījumu sagatavošanai,
	3  mēneši


	2.2.
	2.        pierādījumu foto/video, kas tiek izvietoti Iznomātāja infrastruktūrā, lai tos varētu nodot Nomniekam un citām ārējām iestādēm, piem., CSDD,
	1 mēnesis


	2.3.
	3.        notikumu dati strukturētā veidā, kas tiek izmantoti notikumu apstrādei, pārskatu sagatavošanai un tiek nodoti Nomniekam un citām ārējām iestādēm, piem., CSDD.
	Visu rīka nomas laiku.


	3.
	Lūgums izskaidrot Iepirkuma 2. pielikuma “TEHNISKĀ SPECIFIKĀCIJA, 2.daļa, Iepirkumam, “Pārvietojamais izdarīto ceļu satiksmes noteikumu pārkāpumu identificēšanas rīku noma”” punktu: 
“1.1.3. Datu saglabāšanas un nodošanas iespējas uz pasūtītāja nodrošināto datu uzglabāšanas risinājumu” 
Vai ar šo punktu ir domāts, ka Nomnieks nodrošina notikumu datu (strukturēto datu, video/foto pierādījumu) nodošanu Iznomātājam pēc tam, kad ir sagatavota datu pakete, atbilstoši 2. pielikuma 2.2.3. punktam? 
“2.2.3. Pēc Numura zīmes pārbaudes tiek izveidota datu pakete, kurā norādīts arī pārkāpuma veids”
	1.1.3. apakšpunkts skatāms kopā ar pielikuma 5. punktu. Iznomātājs nodrošina ar notikumu saistīto datu nodošanu uz pasūtītāja nodrošināto Azure Blob storage risinājumu.

	4.
	Lūgums izskaidrot Iepirkuma 2. pielikuma “TEHNISKĀ SPECIFIKĀCIJA, 2.daļa, Iepirkumam, “Pārvietojamais izdarīto ceļu satiksmes noteikumu pārkāpumu identificēšanas rīku noma”” punktu: 
“5.15. Dati tiek glabāti pasūtītāja serverī par glabāšanas nodrošināšanu pēc līguma beigām atbild pasūtītājs” 
Vai ar šo tiek domāti dati, kas tiek nodoti Nomniekam, atbilstoši 2. pielikuma punktiem 1.1.3. un 5.1? 
“1.1.3. Datu saglabāšanas un nodošanas iespējas uz pasūtītāja nodrošināto datu uzglabāšanas risinājumu” 
“5.1. Rezerves datu kopiju (visu notikumā reģistrētā informāciju, kas saistīta ar pārkāpumu) nodošana jāparedz uz Azure Blob storage risinājumu. Azure Blob Storage izmaksas sedz pasūtītājs”
	Jā

	

	5.
	Lūgums skaidrot Iepirkuma 2. pielikuma “TEHNISKĀ SPECIFIKĀCIJA, 2.daļa, Iepirkumam, “Pārvietojamais izdarīto ceļu satiksmes noteikumu pārkāpumu identificēšanas rīku noma”” punktu: 
“5.13 Risinājumam jānodrošina datu glabāšana 10 (gadu) laikā.” 
Kādus tieši datus atbilstoši 2. pielikuma 5.13 punktam ir nepieciešamība glabāt un ar kādu pamatojumu, ja līguma maksimālais termiņš ir 3 gadi?
	Prasība skatāma saistībā ar pielikuma 5.2 apakšpunktu -
5.2	Jānodrošina Azure Blob storage konfigurēšana.
 5.13 apakšpunkts apraksta nomnieka nodomu par datu glabāšanas termiņu. Turklāt termiņš skaitāms no ieraksta izveidošanas datumā.

	6.
	Lūgums precizēt Iepirkuma 2. pielikuma “TEHNISKĀ SPECIFIKĀCIJA, 2.daļa, Iepirkumam, “Pārvietojamais izdarīto ceļu satiksmes noteikumu pārkāpumu identificēšanas rīku noma”” punktu: 
“6.7 	Darba vides prasības:  
6.7.1 	iekārtas darbības temperatūra robežās no -30°C līdz +50°C;  
6.7.2 	IP67 vai augstāka aizsardzības klase.” 
Vai drīkst izmantot kameras ar zemāku aizsardzības klasi, ja tās nodrošina Iepirkuma 2. pielikumā noteikto funkcionālo prasību izpildi? 
Ņemot vērā iepirkuma tehniskajā specifikācijā aprakstīto pielietojumu, uzskatām, ka prasība pēc IP67 aizsardzības klases ir pārmērīga, jo ierīci plānots uzstādīt pilsētvides infrastruktūrā, kur ierīces būs pakļautas tikai laikapstākļu ietekmei, savukārt IP67 klase ir paredzēta īslaicīgai iegremdēšanai zem ūdens 1m dziļumā, kas neatbilst plānotajam pielietojumam.
	Nē, nedrīkst izmantot kameras ar zemāku aizsardzības klasi. Jāizmanto IP67 vai augstāka aizsardzības klase.



	7.
	Lūgums sniegt atbildi, vai Nomnieks būs atbildīgs un nepieciešamības gadījumā slēgs līgumu ar VAS “Ceļu satiksmes drošības direkcija” (turpmāk – CSDD), lai Iznomātājs atbilstoši Iepirkuma 2. pielikuma “TEHNISKĀ SPECIFIKĀCIJA, 2.daļa, Iepirkumam, “Pārvietojamais izdarīto ceļu satiksmes noteikumu pārkāpumu identificēšanas rīku noma”” varētu nodrošināt pilnvērtīgu Sistēmas darbību?
	Atbilstoši šī brīža regulējumam Nomnieks būs atbildīgs par līguma slēgšanu ar VAS “Ceļu satiksmes drošības direkcija” saistībā ar piekļuvi CSDD izstrādātajai datu apmaiņas interfeisam (API).


	8.
	Lūdzam detalizēti skaidrot, kas mums ir jāparedz saistībā ar likuma formulējumu? Ja ir vairāki pārkāpumi, kas saistīti ar vienu fiksēto notikumu?
	Pirmkārt, sistēmai jāspēj saprast, ka vienā notikumā var būt vairāki pārkāpumi, tad, secīgi, izveidot vairākus notikumus no viena fiksētā incidenta, respektīvi, par katru pārkāpumu jauns notikums.

	9.
	Vai pretendentam jāparedz, ka jāpievieno soda cena?
	“Soda cenu” nosaka likums un tā nevar mainīties. Tā ir vienāda ar sankcijā paredzēto minimālo naudas soda apmēru par konkrēto nodarījumu.

	10.
	Lūdzu sniegt detalizētu informāciju par CSDD API prasībām. No kurienes tiks ielasīti dati? Kā notiks datu integrācija ar datu ievadi?
	Informācija par CSDD api pieejama CSDD mājaslapā https://www.csdd.lv/transportlidzeklu-un-to-vaditaju-valsts-registrs/visparpieejamas-informacijas-iegusana-no-registra

	11.
	Kāda veida atskaites, jeb izejas dati soda kvīts izdrukā ir nepieciešami atbilstoši CSDD, lūdzu sniegt detalizētu vēlamo saturu?
	Skatīt iepirkuma 1. pielikuma 1.6 apakšpunktu un 2. pielikuma 3.1.5 apakšpunktu. 


	12.
	Vai mēs pareizi saprotam, ka Azure Blob Storage netiks izmantota pretendenta piedāvātās programmatūras atjaunošanai. Vai minētā programma ir paredzēta tikai ilgstošai datu dublējuma glabāšanai?

	Azure Blob Storage nav saistības ar pretendenta piedāvātās programmatūras atjaunošanu. Azure Blob Storage tiks izmantota ilgstošai datu glabāšanai. 




